Αμερικανικό drone συνετρίβη στη Μαύρη Θάλασσα
αφού συγκρούστηκε με ρωσικά μαχητικά,
σύμφωνα με τον στρατό των ΗΠΑ.
Οι αρχές αναφέρουν ότι το μη επανδρωμένο MQ-9 Reaper
εκτελούσε επιχείρηση ρουτίνας
πάνω από τα διεθνή ύδατα
όταν ζεύγος ρωσικών μαχητικών επιχείρησαν να το αναχαιτίσουν.
Το ένα μαχητικό απέρριψε καύσιμα στο αμερικανικό drone
και το άλλο χτύπησε τον έλικα του πριν την πρόσκρουση.
Ταξίαρχος Πατ Ράιντερ - Εκπρόσωπος Πενταγώνου Αυτό που είδαμε ξανά είναι τα μαχητικά
να απορρίπτουν καύσιμα μπροστά από αυτό το UAV και στη συνέχεια
να πλησιάζουν τόσο πολύ το αεροσκάφος που στην πραγματικότητα προκάλεσε ζημιά στον έλικα του MQ-9.
Απλά, δείχνει ένα πολύ αντιεπαγγελματικό και
μη ασφαλές χειρισμό αεροσκάφους από πλευράς αυτών των πιλότων.
Η σύγκρουση προκάλεσε διπλωματική ρήξη.
Ο Ρώσος Πρέσβης κλήθηκε στο ΥΠΕΞ των ΗΠΑ για το περιστατικό
το οποίο υποστηρίζουν ότι πρόκειται για «κατάφωρη παραβίαση του διεθνούς δικαίου».
Η πρέσβειρα των ΗΠΑ στη Ρωσία, Λιν Τρέισι,
προέβη σε παρόμοιες δηλώσεις από τη Μόσχα.
Ωστόσο, η Ρωσία υποστηρίζει ότι το drone
συνετρίβη λόγω «απότομου ελιγμού» που έκανε
όταν συνάντησε τα ρωσικά μαχητικά που απογειώθηκαν για να το αναχαιτίσουν
κοντά στην παράνομα προσαρτημένη Κριμαία.
Ανατόλι Αντόνοφ - Ρώσος Πρέσβης στις ΗΠΑ Αυτό το drone μπορεί να μεταφέρει 1.700 κιλά εκρηκτικά.
Το καταλαβαίνετε. Ποια θα ήταν η αντίδραση των ΗΠΑ,
αν δείτε ένα τέτοιο ρωσικό drone πολύ κοντά π.χ. στο Σαν Φρανσίσκο ή τη Νέα Υόρκη;
Ποια θα ήταν η αντίδραση των ΗΠΑ;
Για μένα είναι σαφές, το ίδιο και για εσάς.
Το περιστατικό αποτελεί την πρώτη άμεση επαφή
των ΗΠΑ και της Ρωσίας από την έναρξη της σύγκρουσης στην Ουκρανία.
Οι ΗΠΑ χρησιμοποιούν τα MQ-9 Reaper
για αποστολές επιτήρησης και κρούσης.
Τέτοια UAV επιχειρούν στη Μαύρη Θάλασσα εδώ και πολύ καιρό.
Τα τελευταία χρόνια, οι ΗΠΑ έχουν χάσει αρκετά Reaper.
Ένα καταρρίφθηκε πάνω από τη Υεμένη το 2019
από πύραυλο εδάφους-αέρος που εκτόξευσαν οι αντάρτες Χούτι.
Ένα άλλο συνετρίβη στη Λιβύη το 2022.
Και ένα άλλο κατέπεσε κατά τη διάρκεια άσκησης στη Ρουμανία στις αρχές του 2022.